نیجرده جولای‌ین 26-دا باش وئرمیش حربی چئوریلیش‌دن سونرا باتی افریقا دؤولت‌لری اقتصادی بیرلیگی‌نین (ECOWAS)  حربی جونتایا وئردیگی بیر هفته‌لیک مدت باشا چاتیب.
اکوواس-ین پرزیدنت محمد بازومون آزاد ائدیلمه‌سی و وظیفه‌سینه قاییتماسی اوچون جولای‌ین 30-دا حربی جونتایا وئردیگی 7 گونلوک مدت یئرلی واختلا ساعات 00.00-دا باشا چاتیب.
اکوواس بو مدت عرضینده طلب‌لری یئرینه یئتیریلمه‌یه‌جگی تقدیرده حربی موداخیله ده داخیل اولماقلا، هر واریانتی نظردن کئچیره‌جک‌لرینی و گؤزلنیلن‌لرین عکسینه اولا‌راق، اکوواس-ین مدت بیتدیگی اوچون حربی عملیاتا باشلامادیغینی بیلدیریب.
حربی جونتا وطنی مدافعه میللی شوراسی (CNSP) طرفیندن وئریلن سون تاریخدن بیر نئچه ساعات اول یایدیغی بیاناتدا، ممکن هوجوم حالیندا نیجر هاوا مکانی‌نین نؤوبتی خبردارلیغا قدر باغلاندیغی آچیقلاییب.
آچیقلامادا بیر خاریجی اؤلکه‌نین اکوواس ایله امکداش‌لیق ائده‌رک نیجرده عملیات حاضیرلادیغی ادعا ائدیلیب و اکوواس-ین آرتیق 2 مرکزی افریقا اؤلکه‌سینه قوشون یئریتدیگی قئید ائدیلیب.
امریکانین وال استریت ژورنال قزئتی اکوواس-ین حربی عملیات اوچون داها چوخ واختا احتیاجی اولدوغونو یازیب.
خبرده اکوواس اؤلکه‌لریندن بیرینده خیدمت گؤسترن یوکسک روتبه‌لی حربچی "هله‌لیک بئله بیر حربی عملیاتدا ایشتیراک ائتمزدن اول قوشون‌لاریمیزین گوجونو آرتیرمالیییق. ایستنیلن حربی عملیاتین اوغورو یاخشی حاضیرلیق‌دان آسیلی‌دیر" دئییب.
حربی رسمی‌نین سؤزلرینه گؤره، اکوواس-ا حربی موداخیله‌یه حاضیرلاشماق اوچون داها چوخ واخت لازیم‌دیر، لاکین بو پروسه ده اکوواس نیجر اقتصادی تحریم لر واسیطه‌سیله تضییق گؤسترمه‌یه داوام ائده‌جک و داها گئنیش تیجارت تحریمی اوچون اولوسلار آراسی قوروم‌لاردان دستک ایسته‌یه‌جک.
مؤوضوع ایله باغلی هله رسمی آچیقلاما وئرمه‌ین اکوواس-ین جونتایا وئردیگی مدتی بیر هفته داها اوزاداجاغی گومان ائدیلیر.
قئید ائدک کی، نیجر پرزیدنتی و عینی زاماندا باتی افریقا دؤولت‌لری اقتصادی بیرلیگی‌نین (ECOWAS) صدری بولا احمد تینوبو اکوواس نیجر ایله سرحدلری‌نین باغلانماسینا دایر گؤستریش وئریب.
نیجرده ​​پرزیدنت محمد بازوم جولای‌ین 26-دا پرزیدنت محافظه‌سی آلایی‌نین عنصورلاری طرفیندن ساخلانیلیب و همین آخشام حربچی‌لر حاکمیتی اله کئچیردیگینی اعلان ائدیب‌لر.
پرزیدنتین محافظه آلایی‌نین قوموتانی (هنگ گارد ریاست جمهوری) ژنرال عبدالرحمن (عمر) تیچیانی جولای‌ین 28-ده وطنی مدافعه میللی شوراسی (MNŞ) جونتاسینا رهبرلیک ائتمه‌یه باشلاییب و کئچید حکومتی‌نین باشچی‌سی اولوب.
